Diari Oficial de la Generalitat Valenciana


Sumari del DOGV 7139, del 25-10-2013 (2013/10229)

Informació sobre desplegament del pla de participació pública del pla general.
------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10913


Data del document
:   21-10-2013

Organisme emissor
:   Ajuntament d'Albuixech

Tipus de document
:   Anunci

Descriptors 

:   * Albuixech
    * pla d'urbanisme
    * administració local

Informació sobre desplegament del pla de participació pública del pla general. [2013/10631]  
A fi d'iniciar el procés de consultes sobre el pla de participació pública de l'estudi del paisatge i sobre el Pla General d'Albuixech, el Ple de l'Ajuntament, en la sessió de 26 de setembre de 2013, va acordar ordenar el desplegament del pla mencionat per mitjà de la inserció dels anuncis en el tauler d'edictes de l'Ajuntament, en el Diari Oficial de la Comunitat Valenciana i en un diari d'informació general d'àmplia difusió en la localitat, així com per mitjà de l'enviament de comunicacions als organismes, a les associacions i a la resta de públic interessat que s'indiquen en el text del pla.  
Es comunica, així mateix, que este pla de participació pública s'inserirà també en la pàgina web municipal, a la qual es té accés a través de l'adreça de correu electrònic , i s'inclourà també el model de qüestionaris a omplir sobre el pla de participació pública mencionat, que, així mateix, està disponible a la seu de l'Ajuntament.  
  
A estos efectes s'establix un termini de 45 dies, comptadors des de la publicació d'este anunci en el Diari Oficial de la Comunitat Valenciana, per a la presentació de les enquestes o els qüestionaris a què s'ha fet referència, així com per a la formulació d'al·legacions i suggeriments als instruments a què es referix este acord i, en general, al procés d'anàlisi que es du a terme. Els qüestionaris, les al·legacions o els suggeriments mencionats s'hauran de presentar a la seu de l'Ajuntament.   
  
Així mateix, s'establix un termini de quinze dies, comptadors des de la publicació d'este anunci en el Diari Oficial de la Comunitat Valenciana, perquè les persones físiques o jurídiques puguen acreditar el compliment dels requisits establits en l'article 10.2 de la Llei 9/2006 o els previstos en els articles 2.2 i 23 de la Llei 27/2006 per a tindre la condició de públic interessat.   
Finalment, en la mateixa sessió s'ha acordat convocar una jornada informativa dirigida al públic en general i a les associacions de caràcter local, a fi de donar a conéixer el procés del Pla de Participació Pública i el model de qüestionari a omplir pels interessats, així com les línies mestres del document consultiu presentat i del document de referència evacuat per l'Administració autonòmica, i que es realitzarà en el lloc i en el dia que oportunament s'assenyalarà a través d'anuncis en el tauler d'edictes municipal, pàgina web, bans i comunicació al públic interessat.  
Cosa que es fa pública, en compliment del que establix el títol I del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i la Llei 9/2006, de 28 d'abril, sobre els efectes de determinats plans i programes en el medi ambient.  
  
  
Albuixech, 21 d'octubre de 2013.- L'alcalde: José Vicente Andreu Castelló.